Soome ja Eesti peaministrid tõdesid Eesti uue peaministri Andrus Ansipi esimesel välisvisiidil Soome, et riikide  suhted on head ja lähedased ning suuri probleeme ei ole. Arenemisruumi läbikäimises siiski veel on. Peaministrid leppisid kokku, et lähiajal vaadatakse üle, kui hästi on "tarkade meeste" raporti (Esko Ollila ja Jaak Jõerüüdi selgitused koostöö süvendamisest) soovitused kasutusele võetud. Ansip tõstatas Eesti tööjõu vaba liikumist piirava üleminekuaja küsimuse. Peaministrid vestlesid ka Kotka ja Sillamäe vahelise laevaliikluse avamisest ja riikidevahelisest teaduskoostööst. Ansip ei usu, et Eesti presidendi  otsus mitte osaleda Moskvas peetaval 9.mai üritusel võiks kahjustada Eesti ja Venemaa suhteid või mõjutada piirilepingu sõlmimist. Ansipi sõnul on Teise maailmasõja lõppemine ja natsismi lüüasaamine pidutsemist väärt, kuid tuleb mõista ka Balti riikide tundeid pärast sõda alanud okupatsiooni suhtes. (Jussi Niemeläinen, Helsingin Sanomat, 04.05)